CELEX: 62021TN0606
Language: el
Date: 2021-09-20 00:00:00
Title: Υπόθεση T-606/21: Προσφυγή της 20ής Σεπτεμβρίου 2021 — TestBioTech κατά Επιτροπής

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/53
            
         
      Προσφυγή της 20ής Σεπτεμβρίου 2021 — TestBioTech κατά Επιτροπής
      (Υπόθεση T-606/21)
      (2021/C 471/75)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: TestBioTech eV (Μόναχο, Γερμανία) (εκπρόσωπος: K. Smith, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 8ης Ιουλίου 2021, με την οποία το εν λόγω θεσμικό όργανο αρνήθηκε να ανακαλέσει ή να τροποποιήσει την εκτελεστική απόφαση (EΕ)) 2021/66 (1), βάσει της οποίας επετράπη στη Monsanto Europe SA, δυνάμει του κανονισμού για τα γενετικώς τροποποιημένα τρόφιμα και τις ζωοτροφές (2), να εμπορεύεται εντός της Ένωσης γενετικώς τροποποιημένη σόγια MON 87751 x MON 87701 x MON 87708 x MON 89788 και τους επιμέρους συνδυασμούς της·
               
            
                  —
               
               
                  να διατάξει κάθε ενδεδειγμένο κατά την κρίση του μέτρο· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο, η προσφεύγουσα προβάλλει ότι η καθής υπέπεσε σε πρόδηλο σφάλμα εκτιμήσεως καθόσον δεν έλαβε καθόλου ή δεν έλαβε επαρκώς υπόψη τον δυνητικό αντίκτυπο της γονιδιακής συσσώρευσης στη γονιδιακή έκφραση σε συνδυασμό με εφαρμογές ζιζανιοκτόνων και/ή δεν απαίτησε τη διεξαγωγή προσήκουσας αξιολόγησης υπό πραγματικές συνθήκες επαναλαμβανόμενης και/ή εκτεταμένης εφαρμογής των δύο ζιζανιοκτόνων στα οποία η τροποποιημένη σόγια εμφανίζει αντοχή.
               
            
                  2.
               
               
                  Με τον δεύτερο λόγο, η προσφεύγουσα προβάλλει ότι η καθής υπέπεσε σε πρόδηλο σφάλμα εκτιμήσεως καθόσον δεν έλαβε καθόλου ή δεν έλαβε επαρκώς υπόψη τη δυνητική τοξικότητα, ανοσογονικότητα και/ή αλλεργιογόνο δράση της τροποποιημένης σόγιας ως αποτέλεσμα των συνδυαστικών επιδράσεων μεταξύ των πρωτεϊνών που είναι γενετικώς τροποποιημένη για να εκφράσει, των φυσικά απαντώμενων αναστολέων πρωτεάσης στη σόγια, την έκθεση σε ζιζανιοκτόνα και/ή υπολείμματα ζιζανιοκτόνων κατά τη συγκομιδή, και/ή δεν απαίτησε τη διενέργεια δοκιμών διατροφής ζώων με το τροποποιημένο προϊόν.
               
            
         (1)  ΕΕ 2021, L 26, σ. 44.
      
         (2)  Κανονισμός (ΕΚ) 1829/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τα γενετικώς τροποποιημένα τρόφιμα και ζωοτροφές (ΕΕ 2003, L 268, σ. 1).